
ZAPISNIK
27. SEDNICE ODBORA ZA PRIVREDU, REGIONALNI RAZVOJ, TRGOVINU, TURIZAM I ENERGETIKU, ODRŽANE 27. MAJA 2015. GODINE

	

	Sednica je počela u 9 časova i 15 minuta.
	Sednicom je predsedavala Aleksandra Tomić, predsednik Odbora.
	Pored predsednika, sednici su prisustvovali članovi Odbora: Dragoljub Zindović, Dragomir Karić, Vladan Milošević, Radmilo Kostić, Jelena Mijatović, Đorđe Čabarkapa, Novica Tončev i Vladimir Marinković.
	Sednici su prisustvovali zamenici članova Odbora: Milosav Milojević (zamenik člana Odbora Dragoljuba Zindovića), Ninoslav Girić (zamenik člana Odbora Vladana Miloševića), Slobodan Perić (zamenik člana Odbora Olivere Pauljeskić).
	Sednici nisu prisustvovali članovi Odbora: Zoran Pralica, Aleksandar Jovičić, Olivera Pauljeskić, Goran Ćirić, Ivan Karić, Mladen Grujić, Dejan Čapo i Enis Imamović.
	Sednici su, na poziv predsednika, prisustvovali: Željko Sertić, ministar privrede, Milun Trivunac, vršilac dužnosti pomoćnika ministra privrede, Jelena Popović, pomoćnik ministra privrede, Ljubomir Šubara, direktor Agencije za privatizaciju, Andrijana Stojković, viši pravni savetnik u Agenciji za privatizaciju, Marko Obradović, posebni savetnik ministra privrede, Jovan Petrović, rukovodilac Grupe u Ministarstvu privrede.

	Na predlog predsednika, Odbor je jednoglasno utvrdio sledeći


D n e v n i   r e d


1. Razmatranje Predloga zakona o izmenama i dopunama Zakona o privatizaciji u pojedinostima, koji je podnela Vlada (broj 011-1415/15 od 21. maja 2015. godine);
2. Razmatranje Predloga zakona o izmenama i dopunama Zakona o standardizaciji u pojedinostima, koji je podnela Vlada (broj 011-648/15 od 13. marta 2015. godine).


	Prva tačka dnevnog reda – Razmatranje Predloga zakona o izmenama i dopunama Zakona o privatizaciji u pojedinostima

	Odbor je razmatrao Predlog zakona o izmenama i dopunama Zakona o privatizaciji u pojedinostima i podneo Izveštaj Narodnoj skupštini.
	Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopunama Zakona o privatizaciji.
	Odbor je odlučio da predloži Narodnoj skupštini da prihvati sledeće amandmane:
- na član 1, koji su sa ispravkom zajedno podneli narodni poslanici Zoran Babić i Aleksandra Tomić;
- na član 2, koji su zajedno podneli narodni poslanici Zoran Babić i Aleksandra Tomić;
- na član 4, koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;
- na član 5, koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;
- na član 7, koji su zajedno podneli narodni poslanici Zoran Babić i Aleksandra Tomić;
- na član 12, koji su zajedno podneli narodni poslanici Zoran Babić i Aleksandra Tomić.

	Odbor je odlučio da predloži Narodnoj skupštini da odbije sledeće amandmane:
- na član 1, koji su zajedno podneli narodni poslanici Balša Božović i Goran Ćirić;
- na član 2, koji je u istovetnom tekstu podneo narodni poslanik Zoran Živković i podneo narodni poslanik Vladimir Pavićević;
- na član 2, koji je podneo narodni poslanik Ivan Jovanović;
- na član 2, koji su zajedno podneli narodni poslanici Balša Božović i Goran Ćirić;
- na član 2, koji su sa ispravkom zajedno podneli narodni poslanici Marko Đurišić, Janko Veselinović, Ninoslav Stojadinović, Snežana Malović, Biljana Hasanović-Korać,  Aleksandar Senić, Branka Karavidić, Goran Bogdanović, Slobodan Homen, Ivan Karić i Blagoje Bradić;
- na član 4, koji su zajedno podneli narodni poslanici Balša Božović i Goran Ćirić;
- na član 4, koji su zajedno podneli narodni poslanici Marko Đurišić, Janko Veselinović, Ninoslav Stojadinović, Snežana Malović, Biljana Hasanović-Korać,  Aleksandar Senić, Branka Karavidić, Goran Bogdanović, Slobodan Homen, Ivan Karić i Blagoje Bradić;
- na član 6, koji su zajedno podneli narodni poslanici Marko Đurišić, Janko Veselinović, Ninoslav Stojadinović, Snežana Malović, Biljana Hasanović-Korać,  Aleksandar Senić, Branka Karavidić, Goran Bogdanović, Slobodan Homen, Ivan Karić i Blagoje Bradić;
- na član 7, koji je u istovetnom tekstu  podneo narodni poslanik Zoran Živković, podneo narodni poslanik Vladimir Pavićević i zajedno podneli narodni poslanici Marko Đurišić, Janko Veselinović, Ninoslav Stojadinović, Snežana Malović, Biljana Hasanović-Korać,  Aleksandar Senić, Branka Karavidić, Goran Bogdanović, Slobodan Homen, Ivan Karić i Blagoje Bradić;
- na član 10, koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;
- na član 12, koji su zajedno podneli narodni poslanici Balša Božović i Goran Ćirić;
- na član 13, koji je u istovetnom tekstu  podneo narodni poslanik Zoran Živković, podneo narodni poslanik Vladimir Pavićević, zajedno podneli narodni poslanici Balša Božović i Goran Ćirić i zajedno podneli narodni poslanici Borislav Stefanović, Gordana Čomić, Dejan Nikolić, Jovan Marković, Jovana Jovanović, Aleksandra Jerkov, Nataša Vučković, Vesna Marjanović i Dragan Šutanovac;
- na član 15, koji je u istovetnom tekstu  podneo narodni poslanik Zoran Živković i podneo narodni poslanik Vladimir Pavićević;
- na član 17, koji su zajedno podneli narodni poslanici Marko Đurišić, Janko Veselinović, Ninoslav Stojadinović, Snežana Malović, Biljana Hasanović-Korać,  Aleksandar Senić, Branka Karavidić, Goran Bogdanović, Slobodan Homen, Ivan Karić i Blagoje Bradić;
- na član 18, koji je u istovetnom tekstu  podneo narodni poslanik Zoran Živković, podneo narodni poslanik Vladimir Pavićević, zajedno podneli narodni poslanici Borislav Stefanović, Gordana Čomić, Dejan Nikolić, Jovan Marković, Jovana Jovanović, Aleksandra Jerkov, Nataša Vučković, Vesna Marjanović i Dragan Šutanovac i zajedno podneli narodni poslanici Marko Đurišić, Janko Veselinović, Ninoslav Stojadinović, Snežana Malović, Biljana Hasanović-Korać,  Aleksandar Senić, Branka Karavidić, Goran Bogdanović, Slobodan Homen, Ivan Karić i Blagoje Bradić.
	
	Za izvestioca Odbora na sednici Narodne skupštine određena je Aleksandra Tomić, predsednik Odbora.

	Druga tačka dnevnog reda - Razmatranje Predloga zakona o izmenama i dopunama Zakona o standardizaciji u pojedinostima

	Odbor je razmatrao Predlog zakona o izmenama i dopunama Zakona o standardizaciji u pojedinostima i podneo Izveštaj Narodnoj skupštini.
	Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopunama Zakona o standardizaciji.

	Odbor je odlučio da predloži Narodnoj skupštini da prihvati sledeće amandmane:
- na član 3, koji je u istovetnom tekstu  podneo narodni poslanik Zoran Živković i podneo narodni poslanik Vladimir Pavićević;
- na član 3, koji su zajedno podneli narodni poslanici Marko Đurišić, Janko Veselinović, Ninoslav Stojadinović, Snežana Malović, Biljana Hasanović-Korać,  Aleksandar Senić, Branka Karavidić, Goran Bogdanović, Slobodan Homen, Ivan Karić i Blagoje Bradić;
- na član 8, koji je u istovetnom tekstu podneo narodni poslanik Zoran Živković i podneo narodni poslanik Vladimir Pavićević;
- na član 8, koji su zajedno podneli narodni poslanici Miroslav Markićević i Velimir Stanojević;
- na član 9, koji su zajedno podneli narodni poslanici Marko Đurišić, Janko Veselinović, Ninoslav Stojadinović, Snežana Malović, Biljana Hasanović-Korać,  Aleksandar Senić, Branka Karavidić, Goran Bogdanović, Slobodan Homen, Ivan Karić i Blagoje Bradić.

	Odbor je odlučio da predloži Narodnoj skupštini da odbije sledeće amandmane:
- na član 5, koji su zajedno podneli narodni poslanici Marko Đurišić, Janko Veselinović, Ninoslav Stojadinović, Snežana Malović, Biljana Hasanović-Korać,  Aleksandar Senić, Branka Karavidić, Goran Bogdanović, Slobodan Homen, Ivan Karić i Blagoje Bradić;
- na član 8, koji su zajedno podneli narodni poslanici Marko Đurišić, Janko Veselinović, Ninoslav Stojadinović, Snežana Malović, Biljana Hasanović-Korać,  Aleksandar Senić, Branka Karavidić, Goran Bogdanović, Slobodan Homen, Ivan Karić i Blagoje Bradić;
- na član 12, koji su zajedno podneli narodni poslanici Marko Đurišić, Janko Veselinović, Ninoslav Stojadinović, Snežana Malović, Biljana Hasanović-Korać,  Aleksandar Senić, Branka Karavidić, Goran Bogdanović, Slobodan Homen, Ivan Karić i Blagoje Bradić.
		Željko Sertić, ministar privrede, zahvalio se poslaničkim grupama na aktivnosti iskazanoj kroz podnošenje amandmana tokom razmatranja predloženih zakona. Izmenama i dopunama Zakona o privatizaciji, dobiće se preciznije i bolje definisane neke odredbe važne za završetak procesa privatizacije. Istakao je da mediji objavljuju zbunjujuće naslove i na taj način stvaraju lošu atmosferu i apelovao na poslanike da u svojim sredinama prenesu saznanja o značaju završetka procesa privatizacije. Nije lako nikome od radnika koji ostaju bez posla. Međutim, za neke slučajeve za državu je povoljnije da isplati otpremnine zaposlenima ili im pomogne da osnuju svoje firme. Proces privatizacije mora što pre da se završi kako bi stvorili adekvatan tržišni ambijent za uspešno poslovanje privrede. Zahvalio se na podršci i amandmanima na zakone i očekuje ciljanu raspravu na sednici Narodne Skupštine. 
		Narodni poslanik Novica Tončev, član Odbora je pohvalio ideju za uvođenje predmeta „Preduzetništvo“ u srednje škole, jer smatra da nema razvoja i reformi bez obrazovanja. Istakao je da se u javnosti moglo pročitati da se ispituje regularnost diplome Dragana Stevanovića, državnog sekretara Ministarstva privrede, koju je stekao na višoj školi u Sremskim Karlovcima i povodom toga postavio sledeća pitanja:
- da li će, ukoliko se utvrdi da diploma nije legalno stečena, Dragan Stevanović podneti ostavku i da li će ministar privrede zatražiti od Vlade da ga razreši;
- da li je tačno, kao što na sajtu Ministarstva privrede piše, da Dragan Stevanović trenutno završava osnovne akademske studije za poslovno-industrijski menadžment Univerziteta Union i kako državni sekretar postiže da polaže ispite, pošto istovremeno obavlja funkciju i sprovodi reforme, kako napreduje školovanje i kada se očekuje odbrana diplomskog rada.
Smatra da je nedopustivo da student sprovodi zakone o privatizaciji i standardizaciji.
		Povodom postavljenih pitanja, Željko Sertić, ministar privrede smatra da pokrajinska inspekcija treba da ispita regularnost diplome. Ukoliko se utvrdi da bilo koji službenik na bilo koji način prevario državu snosiće posledice. Postupak privatizacije vodi Agencija za privatizaciju, a u Ministarstvu privrede postoje pomoćnici ministra nadležni za proces privatizacije. Istakao je da Dragan Stevanović svojim političkim i operativnim znanjem doprinosi radu Ministarstva privrede. Veliki deo razgovora sa preduzećima i štrajkačima je on vodio. Istakao je da će svako ko prekrši zakon biti sankcionisan.
		U raspravi, izraženo je žaljenje što se rasprava o zakonima pretvorila u dijalog o diplomi državnog sekretara i da postoje institucije koje bi trebale da se bave tim pitanjem. Istaknuto je da Dragan Stevanović ima veliko učešće i zalaganje za dobijanje posla „Simpa“ od strane „Hiltona“ iz Crne Gore. Izneto je i da je nekorektno pričati o nekome ko nije prisutan i ne može da se brani. Pohvaljen je rad Ministarstva privrede, ali je data i sugestija da se ministarstvo bolje organizuje kada su u pitanju odnosi s javnošću, posebno u pogledu što šireg objavljivanja određenih intervjua. Naveden je primer dobrog intervjua Ljubomira Šubare, direktora Agencije za privatizaciju u „Politici“, posebno dela koji se odnosi na broj sindikalnih organizacija i ugroženih radnika, koji nije propraćen u drugim medijima.
	
	U diskusiji su učestvovali Novica Tončev, Aleksandra Tomić, Vladimir Marinković, Vladan Milošević, Dragomir Karić i Željko Sertić.

	Za izvestioca Odbora na sednici Narodne skupštine određena je Aleksandra Tomić, predsednik Odbora.

		Sednica je zaključena u 10 časova.

		Sastavni deo ovog zapisnika čini obrađeni tonski snimak sednice Odbora. 



	 SEKRETAR

Dušan Lazić

	                                PREDSEDNIK

                          dr Aleksandra Tomić






